NULLADIK NAP
George!
HUDSON, NEW YORK
Amit tegnap este mondtam,
mind igaz.
Igazunk volt. Ez a kulcsa mindennek.
Most tudsz beszélni?
Le kell ezt írnod!
NUWAY MOSODA
- Igen, most jó. - George!
Értetted?
Nem, mondd újra!
Jól figyelj, mert a nyilvános információk...
Tessék?
Nem értem.
Az istenit!
NÉGY NAPPAL A NULLADIK NAP UTÁN
Továbbra is feszültség uralkodik az országban a támadások óta,
és mindenki elővigyázatos, ahogy az ország próbál magához térni.
A legtöbb iskola és üzlet hamarosan újra kinyit.
A légi forgalom korlátozott,
és számos elővárosi vonat ritkábban közlekedik.
Mindeközben a Nulladik Napi Bizottság zárt ajtók mögött dolgozik.
A legtöbb szakértő szerint
csak egy nemzetállam képes végrehajtani egy ekkora támadást,
és a legfőbb gyanúsított minden lista élén Oroszország.
BRONX, NEW YORK VÁROSA
Két napja próbállak elérni titeket, seggfejek!
Mullen elnök úr!
Mitchell elnök asszony beszélni akar önnel. Kapcsoljuk őt.
Rendben.
Elnök asszony!
Eljött hozzám a Vezérkari Főnökség.
Hetvenkét óra. A javaslatuk szerint ennyi időnk van a megtorlásra.
Ki ellen?
Minden jel Moszkvára utal.
Várjon! Még nem tudjuk biztosan.
Asszonyom, bűnbakot keresünk, vagy az igazságot?
Természetesen az igazságot,
de mielőbb tudnom kell, amíg még hasznát vehetem.
Értettem. Rajta vagyok.
Tudom, és hálás vagyok önnek.
A NULLADIK NAPI BIZOTTSÁG FŐHADISZÁLLÁSA DÉL-MANHATTAN, NEW YORK VÁROSA
Örülök, hogy újra látom, elnök úr. A csapat már várja.
Az épületet a CIA kölcsönzi nekünk,
a szemben lévő hotellel együtt.
A válságszobához hasonló műholdas kapcsolataink vannak.
Biztonságos vonalakon eléri
a Védelmi Minisztériumot, a CIA-t, a nemzetbiztonságot és a Fehér Házat.
Kösz, Carl!
Köszönöm!
Mostantól reggel és este 7-kor is összeül a teljes bizottság,
a hét minden napján.
Melissa Kornblau a PR-ról.
Nem volt az olyan rég, Roger.
Kösz, hogy visszatért!
Örömmel távolt tartom a keselyűket, míg megmenti az országot.
Menjünk tovább!
Szólhatna pár szót a csapatához.
Előbb tartsuk meg az eligazítást, hogy mindenki képben legyen!
Uram, szerintem remek lenne. Mind önért vannak itt.
- Egy perc az egész. - Melissa, haladjunk!
Egy pillanatra bemegyek.
Üdv, emberek!
Az országuknak szüksége van önökre.
És... Maguk a legkiválóbbak a szakmájukban.
Az országnak most a legjobbakra van szüksége.
Lássunk munkához!
Igenis!
Jó reggelt!
- Jó reggelt! - Üdv!
Kezdjük az alapokkal! Carl Otieno vagyok az Igazságügyi Minisztériumból.
Én irányítom a nyomozást.
- Ő Roger Carlson. - Kösz, Carl!
A Mullen elnök úrnak szánt aktákat és kérelmeket előbb én nézem át.
Ő Melissa Kornblau.
Ha egy riporter telefonon vagy otthon keresi önöket,
ne válaszoljanak, azonnal szóljanak nekem! Világos?
Most, hogy ezt letudtuk...
Rendben. Elnök úr?
Oké.
Jól van. Szóval, mit tudunk?
Én vezetem az FBI kibernyomozói különítményét, uram.
A támadást követő egy órában bevetettünk 56 készenléti csapatot,
akik személyesen megvizsgálták az érintett rendszereket.
Tim Pennington, kiberbűnügyi vezető.
Még sosem volt példa ekkora, több rendszert érintő kibertámadásra.
Minden olyan készüléket, ami Windows, Android,
Mac OS, iOS vagy ipari SCADA operációs rendszerrel működik,
egyszerre érintett a támadás.
Ami ijesztő, hogy sehol sincs nyoma annak,
hogyan vették át az irányítást a különféle rendszerek felett.
Mintha egy hadsereg a megszállás után nyom nélkül visszavonult volna.
Ez optimista meglátás.
A vírus valószínűleg még jelen van, csak inaktív, alvó állapotban.
- Tehát aktiválhatják? - Amikor csak akarják.
Ha esetleg nem lenne egyértelmű,
egy kurva szót se szóljanak erről! Az emberek rettegnek,
és a hallottak alapján okkal.
A csend nem túl megnyugtató. Tudniuk kell, hogy uraljuk a helyzetet.
Biztató eredményeket kell megosztanom, vagy olyan nyomokat,
amiket előrelépésként tudok beállítani.
Nem fogunk mesékkel előállni.
A népnek tudnia kell az igazat, és csakis azt.
Van egy nyom, amin elindulhatunk.
Az imént szereztünk pár képet,
amiket biztonsági kamerák készítettek egy bronxi lakásnál.
Egy ismert hekkercsoport főhadiszállása, több száz közül a városban.
De ez az egyetlen, ahol ma reggel mészárlást rendeztek, hogy eltüntessék.
Az arcfelismerő szoftverrel próbáljuk azonosítani.
Még dolgozunk rajta.
De ő itt Alexi Lebedev, ismert orosz katonai hírszerzőtiszt.
A New York-i konzulátuson dolgozik.
Ez egybeesik a Pentagon meglátásával, miszerint Oroszország a felelős.
Köszönöm, tábornok! Melissának igaza van.
Egy szót sem szólhatnak erről, amíg a végére nem járunk!
Amíg meg nem találjuk ezt az illetőt.
Oké? Köszönöm!
- Köszönjük! - Kösz!
Hé, Carl!
Megkeresed a valódi rosszfiút, vagy bármilyen ártatlan civil megteszi?
Helló, Richard!
Nem könnyű elérni téged.
Sajnálom.
Most nem jó ötlet kerülnöd engem.
Igen, tudom. Ez az egész kész katasztrófa.
Így van, és biztosan egyetértesz,
hogy minél előbb meg kell oldanunk, az ország érdekében.
Igen, egyetértek.
- Beszéltél apáddal? - Nem.
Azóta nem, hogy nem sikerült lebeszélnem az új állásáról.
Tudod, nem túl gyakran beszélünk.
Ezt most azonnal el kell engedned, Alex!
Megfelelően, közelről kell kezelni a helyzetet. Nagy a tét.
Tudom.
ALEXI LEBEDEV - OROSZ HÍRSZERZŐ
OROSZORSZÁG?? TÚL KÉZENFEKVŐ??
KI ÖLTE MEG BAMBIT? BAMBI VALÓBAN HALOTT?
GYILKOSSÁG
KI ÖLTE MEG BAMBIT?
Uram, új információkhoz jutottam.
Az imént beszéltem Sheilával.
- Fel kellene hívnia. Aggódik önért. - Mit mondtál neki?
Azt, hogy jól van.
Sőt, remekül.
Hiszen tényleg remekül van.
Semmi bajom.
Mert ma reggel...
Wayne, az új gondnok megváltoztatta a széf kódját,
és túlreagáltam. Hosszú napok állnak mögöttem.
Mit tudtál meg?
Pennington csapata talált egy szokatlan kódblokkot a ConEd szerverén.
Volt benne egy ismétlődő számsor.
A számok a cirill ábécé betűire utalnak, és ezt a szót adják ki.
„Maidan.”
Igen. Azt nem írja, mit jelent.
Narancsot jelent. Az ukrajnai narancsos forradalom.
2004-ben történt, Oroszország minket okolt érte.
Ez elég hanyagnak tűnik, még az oroszoktól is.
Még valami?
Kiderítettem mindent, amit tudtam Anna Sindlerről.
Aznap reggel találkoztak?
Azt írják, a ház melletti vasúti átjárónál halt meg.
Tudod, mit? Kérnék egy szívességet.
Járj a végére!
Küldjek egy levelet a szülőknek?
Nem, talán semmi jelentősége.
Csak biztosra akarok menni, hogy úgy halt meg, ahogy mondják.
Igenis, főnök!
Majd jelentek.
Nem nézitek a híreket? Mullennel voltam.
Az utca túloldalán van, Roger.
Vagy inkább Mr. Lyndon menjen hozzád?
A NuWay Mosodát hívta. Kérjük, hagyjon üzenetet!
Sürgős kiszállásra van szükségem.
Hívjanak, amint tudnak! Köszönöm!
A taktikai egységünk átvette a rendőrség helyét.
Másfél km-es körzetben minden mobileszközt feltörtünk, és átnézzük az üzeneteket,
két hétre visszamenőleg.
A titkosított üzeneteket is.
A WhatsApp- és Signal-üzeneteket is pár órán belül feltörjük.
Sajnos úgy tűnik, a rejtélyes fickónál nem volt telefon,
de ezért hívtam ide.
Az arcfelismerő talált valamit.
Mondjuk.
Még sosem láttam ilyet.
Én igen.
HOZZÁFÉRÉS KORLÁTOZVA
Hallom, részvényeket shortoltál a Nulladik Nap előtt.
Más nem tudta volna így kiaknázni.
Adtam-vettem részvényeket.
Az emberek mindig csillagképeket keresnek az égen.
Rajta!
Minden jó étterem zárva, a séf értünk jött be.
Sütőtökös raviolit kértem neked.
Mizu, Bob? Vissza kell mennem.
Jól nézel ki. Jó érzés lehet, hogy kapkodnak utánad.
Folyton csöng a mobilod.
Jelenleg a bizottság munkájára fókuszálok.
Igazán?
A tőzsdén mindenkinek van specialitása.
Az enyém a kockázatos eszközök.
A pácba jutott emberek.
Mindig kiszagolom őket.
Téged is rögtön kiszagoltalak. Az elnök segédje, aki tele van titkokkal.
Fogadhattam volna anno ellened, de nem tettem.
Nem tetted.
Ami igazából kifizetődött. Ez mindig is oda-vissza működött.
Nézd, mindez véget fog érni,
és hacsak nem akarod drasztikusan megemelni a díjamat,
minden kliensre szükségem lesz.
Nem most kellene új barátokat keresned.
Most kiderül, hogyan kezeled a régieket.
És hogyan kéne kezeljelek, Bob?
Vicces.
Szükségem lenne orosz olajra.
Tudod, hogy végtelenül hálás vagyok neked,
de most még inkább szem előtt vagyok, mint a Fehér Házban.
- És Otieno irányítja a dolgokat. - Szórakozol velem?
Mivel is vádolt téged helyettes államügyészként?
A korrupcióellenes törvény megsértésével.
De az irodája volt az. Carl azt állítja, ő kivonta magát belőle.
De rendes tőle!
Mindegy. A nyomozás az ő terepe.
Nekem egy halott nőt kell hajkurásznom Mullen kérésére, az istenit!
Nincs befolyásom.
Akkor szerezz!
Érd el, hogy az oroszokra fókuszáljanak! Hiszen ők a rosszfiúk.
Ez a helyes döntés.
Örülök neked.
Jó látni, hogy Mullen még bízik benned.
Ha tudná, amit én, nem biztos, hogy így lenne.
Minden tőlem telhetőt megteszek érted, mint mindig, de semmit sem ígérhetek.
Örültem, mint mindig.
És az elnöknek üzenem, attól még, hogy a kormány
ízekre szedi a céget, amit egy életen át építettem,
nem vagyok kevésbé amerikai. A bizottságnak kell a segítségem.
Kidder segítséget ajánlott, míg növekvő techbirodalma,
aminek egy közösségimédia-platform,
több digitális médiaorgánum és számos népszerű app is a része,
jelenleg is antitrösztvizsgálat alatt áll...
- Elfogadod a segítségét? - Hol van Wayne?
Hazaküldtem.
Képzelheted, milyen zaklatott volt.
Hibáztam, rosszul fejeztem ki magam.
Nincs mentségem.
Ennél többnek tűnt, aztán meg helikopterre szálltál...
Mit akarsz mondani? Mit tegyek? Több száz kamera van odakint.
Mindenki figyel és vár. Mit mondjak nekik?
„Sajnálom, a nejem aggódik, szunyókálnom kéne.”
- Hívhattál volna. - Roger beszélt veled.
- Nem szólt, hogy jól vagyok? - Ő falaz neked.
- Előtted nem. - Ennél több kell. George...
Mit fogsz tenni? Világgá kürtölöd, hogy szerinted begolyóztam?
Annak mi értelme lenne?
Halló?
Igen, egy pillanat! Máris adom.
A Fehér Ház az. Mitchell beszélni akar veled.
Elnök asszony!
Ha beazonosít egy ismert orosz hírszerzőt egy mészárlás helyszínén,
elsőként tudjam meg, ne utolsóként!
Egy másik férfi is volt ott, őt nem azonosítottuk.
Addig semmit sem tudunk biztosan.
- Ugyan! Ezzel tetten értük Oroszországot. - Ne törődjön a harci dobokkal!
Nem a gyűlöletkeltők hozzák a döntéseket, hanem maga.
Igaza van, tényleg döntést kell hoznom, és még egy támadást nem élünk túl.
Ha nem tudja egyértelműen kizárni az oroszokat,
lépnem kell.
Van egy megbízható forrásom.
Kicsoda?
És mit mond?
Még nem árulhatom el, de ez lehet a kulcs.
Az éjjel beszéltünk, és további információkra számítok.
Asszonyom, azért választott engem, mert bízik bennem,
de muszáj a magam módján vezetnem a nyomozást, beavatkozás nélkül.
Nyilatkozni fogok az Ovális Irodából, 48 órán belül.
Miről?
Ne aggódjon, nem dobom le a bombát!
Szankciókat szabunk ki, kiutasítunk pár diplomatát,
és célzott kibertámadást végzünk.
Minimális kockázattal kiiktathatjuk pár finomítójukat.
És ha mégsem ők voltak?
Akkor az erőnk láttán mindenki megtorpan majd,
és a felelős kétszer is meggondolja, lecsapjon-e újra.
Vagy kiderül, hogy vakon tapogatózunk. Ha ezt meglépjük, nincs visszaút.
Nem figyel rám? A Vezérkari Főnökség, a kormányom fele
és a nép szerint már elértük azt a pontot.
Ha ez így van, az én felelősségem garantálni a győzelmünket.
Jó éjt!
Ha tévedünk, elszabadul a pokol.
Nem hátrálok meg. Egyszer megtettem, és csak arra emlékeznek.
Nem követem el ugyanazt a hibát.
Rengeteg fiatal van a világon, és nem csupán oroszok,
akik születésük óta készülnek egy kiberháborúra az USA ellen.
A kormányunk képtelen egyedül elhárítani ezt a fenyegetést.
AZ ÉV EMBERE
Natan!
Az anyja munkaügyben utazott.
Még mindig nem tud hazajönni. Gyógyszert szed,
de a patikák zárva vannak. Az ellátási láncra hivatkoznak.
- Félek, apa. - Tudom. Indulunk haza, kicsim.
És azt mondják, ez a pasas fog megmenteni minket.
George király újra trónra ült.
Nem ő a megfelelő ember. Eljárt felette az idő.
Nem alkalmas rá.
Mindenki emlékszik, mi történt anno. Könnyen feladja.
Akkor sem állt készen, és most sem.
El akarják hitetni veletek, hogy uralja a helyzetet.
De elveszett. Fogalma sincs semmiről.
NEW YORK-I HALOTTASHÁZ
Biztosan ide hozták Anna Sindler holttestét a baleset után?
Ahogy a telefonban is mondtam, itt az áll.
Láthatnám?
A holttestet?
Csúnyán megégett.
Akkor ami maradt belőle.
Parancsoljon, a 15-ös!
Biztos benne?
ÖT NAPPAL A NULLADIK NAP UTÁN
Elnök úr!
Elnök úr?
Uram, a telefonja!
- Igen? - Tudom, miért titkosították az aktát.
Milyen aktát?
A rejtélyes emberünkét?
- A bronxi hekkerbázisnál? - Igen. Kiderült, a mi emberünk.
Egész éjjel próbáltam kiszedni a nemzetbiztonságból,
de csak annyit erősítettek meg,
hogy a TAO, a hozzáférési műveleti egység embere.
Ők a legjobb hekkercsoportunk.
- Tudom. Tudjuk a nevét? - Még nem.
Kérvényeztem Bernardtól.
Helyes. Ne kerteljen, de legyen kedves!
Mindig az vagyok.
A NuWay Mosodát hívta. Kérjük, hagyjon üzenetet!
- Jó reggelt, uram! - Roger!
A kiberbűnügyisek szerint továbbra sincs találat a kártevő programra. Hasonlóra se.
Az FBI kémelhárítása szerint
Lebedevet három napja látták utoljára a New York-i konzulátuson.
Az egyik megfigyelőjük látta, azóta senki.
A rejtélyes emberünkről semmit sem találtam.
- Carl dolgozik rajta. - Oké.
- Allison! - Jó reggelt!
Monica Kidder keresett minket, hogy segítséget ajánljon?
Kétlem.
Melissa régen neki dolgozott, szóval őt keresné.
De utánanézek.
Tegnap este utánajártam az Anna Sindler dolognak.
Igen? Nem találtál semmit, mi?
Igazából
elmentem a hullaházba,
és úgy néz ki, eltűnt a holtteste.
Uram, történt valami, amit titkol előlem?
Láttam őt, 24 órával az állítólagos halála után,
a sajtótájékoztatón.
- Szia! - Szia!
- Kösz, hogy eljöttél! - Kösz, hogy kerestél!
Sétáljunk egyet!
- Remek. - Oké.
Milyen a civil lét?
Más.
Manapság főleg eszközallokációval és kamatlábakkal foglalkozom.
- Hallom, jó vagy benne. - Ez a második hivatásom.
Örülök, hogy kerestél.
Folyton azt magyarázza, hogy újratöltötte az etetőt.
Esküszik rá.
Jól van?
Segítened kell nekem valamiben.
- Hogyne, ha tudok. Miben? - Újra George-nak kell dolgoznod.
Sheila...
Más világot élünk, amit nem ért meg,
és szüksége van egy megbízható szövetségesre.
Nem hiszem, hogy képes vagyok rá.
Ha én el tudom fogadni, hogy újra neki dolgozz,
akkor te is képes vagy meglépni.
A barátom voltál.
Tartozol nekem.
Ki kell derítse az igazat, de félek, hogy kinek az igazát,
és mit fognak kezdeni vele.
Szerinted csőbe húzzák?
Nem. Legalábbis kétlem, de tudom, hogy olyanok veszik körül,
akikben egyikünk sem bízik.
- De bennem bízol. - Csakis olyan értelemben, ami számít.
Bízom benne, hogy ha úgy hiszed, árthatnak neki ezzel,
vagy valaki készül valamire, teszel valamit,
és megvéded őt.
Megvédeném. Ez a munkám.
Hány éves is Lily, 12?
Ugye? A Chapinbe jár?
Igen.
Kérlek, vállald el!
Segíts neki!
A kedvemért.
Ha bármit tanultunk az elmúlt napokban,
az az, hogy védtelenek vagyunk. Önök mind védtelenek.
Bármikor érhet minket egy újabb, akár hosszabb támadás.
Amikor létrehoztuk a Nulladik Napi Bizottságot,
felállítottunk egy felügyelőbizottságot, hogy szemmel tartsuk az előbbi munkáját.
Örömmel jelentem be, hogy Alexandra Mullen képviselő asszony
elfogadta, hogy vezető tag legyen.
- Képviselő asszony! - Mullen képviselő asszony!
Mit szól az apja, hogy maga felügyeli őt?
Garantálni akarom, hogy a bizottság ne csak megvédjen minket,
de mindeközben tiszteletben tartsa az alkotmányunkat.
Az amerikai polgároknak bízniuk kell abban,
hogy a Bizottság mindvégig az ő érdekeiket szolgálja.
- Ehhez szükség van... - Kicsinál minket a közösségi médiában.
A felügyelőbizottság garantálja az átláthatóságot.
Roger!
Figyelemmel kísérjük a folyamatot...
Beszélned kell vele!
- Nem hiszem... - Beszélj vele!
- Rád hallgat. Indulj, kérlek! - Igen, uram.
Akik úgy hiszik, érdekellentét áll fent,
mert apám munkáját felügyelem,
azok nyilván semmit sem tudnak rólam.
- Megvan a név? - Nem, uram.
Bernard admirális már a harmadik világháborúra készül.
A Fehér Ház parancsára bevetést tervez a Szamotlor olajmező ellen,
amely már ma este kezdetét veszi.
Mindig is forrófejű volt.
És óvatlan.
...miközben garantáljuk, hogy semmi sem korlátozza a szabadságjogainkat.
WHITE PLAINS, NEW YORK
- Követnek? - Nem hiszem.
- Jól vagy? - Semmi bajom, de...
Hibáztam, Emma.
Nagyot. Csináltam valamit a melóban.
Azt hittem, helyesen cselekszem, de átvertek.
Még kapcsolatban állsz Rob Ionnával?
A gimiből?
Egy Red Hook-i kikötőben dolgozik.
El kell hagynom az országot.
- Hajón? - A repülők utaslistáit figyelik.
- Kik? - Emma!
Tudnom kell. Segítesz vagy sem?
Egy étteremben találkozott valami csajjal.
Túl sokáig tart.
Ez nem megfelelő hely, de rajta vagyok.
Gondoskodom róla.
A bankok fogva tartják a pénzeteket,
a légitársaságok nem engednek felszállni.
És továbbra is várjuk a választ George Mullentől.
Miért nem közli, amit a forrásaim szerint Mitchell holnap este végre beismer?
Hogy nyilván orosz plutokraták a tettesek, a Wall Street keselyűivel karöltve.
Elárulom, miért.
Mullen gyenge és fél.
A saját lányát sem tudja kordában tartani.
És ő fogja megmenteni az országot?
Ugyan már!
BERNARD KAPITÁNY
- Azt hittem, már alszol. - Nem.
Hallottál Alexről?
- Meglepődtél? - Igen, egy kicsit meglepett.
A kapcsolatotok a kettőtök dolga.
Beszélj vele!
- Könnyű azt mondani. - Igen.
Találkoztam ma Valerie-vel. Itt nálunk.
Áthívtam őt.
- Miért? - Valódi kabinetfőnökre van szükséged.
Nem egy testőrre.
Nem tudom, mi történik veled, de akármi is az...
Roger jól dolgozik. Számíthatok rá.
Te is tudod, hogy Roger alkalmatlan.
Nem kell Valerie legyen az. Ha az a szándékod...
- Nem tudom, ha büntetni akarsz... - Büntetni?
Nekem van a legtöbb vesztenivalóm.
Figyelj!
Ha nem akarod feladni, szükséged van Valerie segítségére.
Ez nem vita tárgya.
Jó éjt!
Ki húz hasznot belőle?
Borzalmas kávé, de más nem volt nyitva a környéken.
HAT NAPPAL A NULLADIK NAP UTÁN
- Lemaradtam a buliról? - Mondd meg te!
Ez Adderall. Felírták, hogy tudjak koncentrálni.
Aha.
Nem tudsz lebeszélni. Nem az én döntésem volt.
Oké.
Tudom, azt hiszed, utálod.
És akár hiszed, akár nem, megértem, hogy miért,
de ne most próbálj visszavágni neki...
Visszavágni... Szórakozol velem?
A legkevésbé sem akartam ezt.
Oké?
Ez csak egy újabb csodás előnye annak, hogy a nagy George Mullen az apám.
Kibaszott velem, amikor igent mondott a Bizottságra,
pedig figyelmeztettem. Téged is.
Tudom, de most nincs szüksége arra...
Ne mondd meg, mire van szüksége a saját apámnak!
- Kérlek! - De szerintem tudom.
Miért?
Mert amikor nem indult újra, és véget ért a parti, te ott maradtál?
Utolsó talpnyalóként? Ezért tudod?
Hogyne.
Anno egyedül kellett volna hagyniuk a sok szarsággal, amit tett.
Most pedig arra van szüksége, hogy véget érjen a nyomozás.
Oké? Minél előbb.
Nyugodtan mondd meg neki, hogy ez az egyetlen szándékom!
Egy óra múlva jön értem a kocsi. Csináljuk vagy sem?
Az attól függ.
Magánemberként kérdezel engem, vagy hivatalos minőségben,
a felügyelőbizottság elnökeként?
Nem beidéztelek, hanem áthívtalak.
Akkor csak utánad!
Bernard admirális! Itt George Mullen.
Ne aggódjon miatta!
Tudom, Carl elég akaratos tud lenni.
Hogy vannak Julie és a gyerekek?
Julie, ugye? Igen. Hogy vannak?
Fantasztikus. Csodás.
Tudja, vicces, mert a minap eszembe jutott
az a csirkesaslikos hely a bázis mellett.
Fogalmam sincs, miért. Ahol a gépjárműipari srácok lógtak?
Halló? Admirális?
Carl!
Patrick O'Keefe az emberünk.
Számít a múlt.
Az igazságügyről ismerem az admirálist. Kapitány volt Okinaván.
- Kapják el! - Igen, uram.
Newman!
Patrick O'Keefe. Azonnal nyomozzuk le!
Hét perc múlva a lakásán leszünk.
A Nulladik Nap óta eltűnt, de bemérünk mindenkit,
akivel az elmúlt hat hónapban beszélt.
Ők itt mind Fort Meade-ben vannak. Főleg munkahelyi barátai voltak.
Ez pedig az FBI bűnügyi laborja. A Bronxban talált telefonok.
Kapcsolatban állt a halott hekkerekkel.
Családtagok?
Lássuk csak!
Emma O'Keefe, 1995. november 17-én született. Talán a húga?
A lakásán van?
Igazából a Summit és a Van Brunt sarkán,
a Red Hook-i kikötőnél.
- Küldjenek egy drónt! - Oké.
- Ki van a legközelebb? - A kikötőhatóság.
Hívják őket!
RED HOOK-I KIKÖTŐ, NEW YORK VÁROSA
- Kösz, Rob! - Nincs mit.
- Értékelem. - Nem gond. Gyere vele!
Sietnek.
Közeledünk hozzá.
Nálad a kápé, ugye?
Oké. Vigyázni fognak rád. A legénység filippínó, de a kapitány német.
Ne feledd! Két hét múlva megkereslek a Discord-csatornán.
Ő veled van?
Hé!
- Patty? - Ne mozduljanak!
Kezeket fel!
Megvan.
Szép munka, emberek.
Azt mondták, közzéteszik a vírust, a Vault 7-höz hasonlóan,
hogy kiderüljön, milyen veszélyes, amit a kormány fejleszt.
Nem mondták, hogy bevetik.
Bízott az orosz ügynökökben? Felixben?
Orosz ügynökök? A valódi neve Andy Franklin.
A nagyapja volt Felix. Menőbb névnek hitte. A Daltonra jártunk.
Nem orosz ügynökök, hacktivisták.
- Mind amerikaiak. - Hisz neki?
...leleplezni a kormányt.
Nem tudom.
Én sem.
Szivárogtatók, nem terroristák.
Mitchell 3 óra múlva beszél. Nincs időnk.
Uram!
Gyorsabban is kideríthetjük, igazat mond-e.
Figyel a világ, Carl.
Térjünk vissza a kódra!
- Értem, uram. - Semlegesíthető?
Már mondtam, módosították.
Amit mi írtunk, amit átadtam nekik, egy csúnya vírus volt.
De közel sem volt képes erre.
Mindent megtettem, Mel. Ismered.
Nem lehet beszélni vele, amikor ilyen.
Bonyolult a kapcsolatuk. Nem akarok két tűz közé kerülni.
Jól van, oké. Csak gyorsan átöltözöm. Egy órán belül ott leszek.
Hagyj a picsába, Carl!
A kurva életbe!
Próbáltalak hívni.
Igen.
Sajnálom, hogy nem vettem fel, de hogy jutottál be ide?
Többször is próbáltunk találkozni veled.
Ülj le!
Kérlek!
Ez a te otthonod.
Egy ajándék.
És egy üzenet.
Az oroszoknak semmi köze a Nulladik Naphoz.
Rengeteg bizonyíték utal az ellenkezőjére.
Ez igaz.
Egy túlzottan ambiciózus orosz hírszerzőtiszt
alkalmi üzleti kapcsolatban állt azokkal a bronxi hekkerekkel.
Botok, zsarolóprogramok, apró stiklik, semmi egyéb.
Elismerjük, rosszul ítéltük meg.
Róla és a hekkerekről is gondoskodtunk.
Ma reggel őrizetbe vettetek egy férfit.
Fogalmam sincs, még nem jártam az irodában.
- Még ha jártam is volna... - Nincs köze hozzánk.
Valaki más bérelte fel a hekkereket a támadáshoz.
Azt várod, hogy egyszerűen csak elhiggyük?
Ahogy Reagan elnök mondta volna:
Nemcsak hinned kell nekem,
meg kell erősítened!
Asszonyom, tíz perc az élő adásig.
Mitchell nemsokára élőben beszél.
- Nincs időm hazugságokat kergetni. - Épp ezért járj utána!
Ha az oroszokra keni, de bizonyítékunk van az ellenkezőjére...
- Hogy fog kinézni? - Roger!
Az emberem szerint mindegyik átutalás megerősíthető.
Ha kiderül, hogy az oroszok csak félre akarnak vezetni ezzel,
akkor ez újabb ürügy lesz, hogy szaglászhass utánam.
Áll az alku?
Még sok mindent ki kell derítenünk a Nulladik Nap kapcsán,
ezért a Nulladik Napi Bizottság folytatja az elengedhetetlen munkáját,
levadászva mindenkit, aki elősegítette a hazánkat ért szörnyű támadást.
De én nem várok, cselekedni fogok.
Ma este megparancsoltam a Pentagon kiberközpontjának,
hogy kezdjenek megtorló támadásba orosz olajfinomítók ellen.
Tekerd vissza, Leila!
Öt perc, elnök asszony.
Jól van.
Öt perc a beszédig. Hol a legközelebbi atombunker?
Ezt látnia kell.
Hat héttel a Nulladik Nap előtt jelentős összeget utaltak a hekkereknek.
Nem Oroszországból, hanem Észak-Dakotából.
Az FBI szerint a bankszámla egy ismert hazai terrorszervezethez,
a Reapershez köthető.
Én sem hallottam róluk. Úgy tűnik, szélsőbaloldaliak.
Honnan szerezte?
Rogertől.
A pénzügyminisztérium igazolta.
Nem az oroszok pénzelték, hanem ez a milícia.
- Belső támadás volt. - Hívják a Fehér Házat!
Harminc másodperc az élő adásig.
Köszönöm!
Idő, míg megerősítem.
Addig is ő vállalhatja a kockázatot.
Tizenöt másodperc.
Hívják a csatornát, hogy lemondtam! Végeztünk.
George Mullen saját lánya úgy érezte, hogy meg kell fékeznie az apját,
nehogy visszaéljen az ország hatalmas imperialista erejével.
A nagyvállalatok és a cimboráik a Kongresszusban
hasznot akarnak húzni a félelmetekből.
A háborús bűnös Churchill szavaival élve...
- Baszódj meg, Evan Green! - „Minden krízist ki kell használni!”
Hasznot akarnak húzni a félelmetekből.
A háborús bűnös Churchill szavaival élve:
„Minden krízist ki kell használni!”
Mindent megtesznek, amit tudnak,
hogy visszaéljenek a helyzettel...
Biztos vagy benne?
Igen.
Folyton emlegetnek egy...
Mit?
Valami fegyvert...
Úgy hívják...
Proteus.
Itt Roger.
Mr. Carlson?
Sara Sindler vagyok.
Kérdéseket akart feltenni a lányomról,
Annáról?
Így igaz. Kösz, hogy visszahívott.
Bocsásson meg, asszonyom, de tudnom kell.
A lánya valóban meghalt a Nulladik Napon?
Ma reggel temettük el.
Sajnálattal hallom.
De biztosan jól értem...
Miért csinálja ezt?
...hogy tényleg meghalt a vasúti átjáróban a Nulladik...
Roger, hívd a sajtót! A Fehér Ház megkért, hogy nyilatkozzak.
- Biztos benne? - Persze.
Kiderítettük az igazat. Vagyis te.
Tartsd nyitva a szemed, hátha előkerül a lány!
Értettem, főnök.
Jó estét!
Amikor megkezdtem a nyomozást,
mint sokuk, én is úgy véltem, hogy külső ellenféllel van dolgunk.
Habár erre számítottam,
kötelességem volt feltárni a tényeket.
Nem találtunk bizonyítékot arra, hogy a Nulladik Napi támadást
egy idegen kormány indította volna.
Valójában kiderítettük, hogy a támadáshoz használt vírust
a saját kormányunk fejlesztette.
Egészen pontosan a Nemzetbiztonsági Ügynökség.
Az ügynökség egyik elégedetlen dolgozója segített ellopni a programot
egy hazai terrorcsoportnak, akik továbbfejlesztették és bevetették.
A Reapers névre hallgatnak.
A fegyver neve pedig Proteus. Köszönöm a figyelmet!
Elnök úr, kérem!
A fegyver neve pedig Proteus.
Köszönöm!
Ez volt George Mullen beszámolója az első jelentős előrelépésről,
amit az újonnan alakult Nulladik Napi Bizottság elért.
A korábbi feltevésekkel ellentétben
Mullen nem az oroszokat okolta a támadásért.
...a nemzetbiztonság fejlesztette ki.
A kiberfegyverre Proteus néven hivatkozott.
Az este folyamán beszédre számítottunk az elnök asszonytól,
de azt hirtelen lemondták.
Helyette Mullen volt elnök úr nyilatkozatát hallhattuk,
aki az oroszok helyett egy hazai terrorcsoportot okol...
Nem érdekel, mit mondott, téved.
Sosem hallottam a Proteusról.
Oroszország kézenfekvő volt. Tiszta ügy, és egyesítette az országot.
Nem ismerem a Reaperst, de önnek hála az összeesküvés-elméletek hívői
nemsokára elkezdenek ujjal mutogatni mindenkire.
Ha igazam van, felvállalja.
Ha tévedek, elküld engem.
Nem ez a megállapodás?
Remélem, tudja, mit csinál.
Utánajárunk a Reapersnek.
Léteznek, és a részesei lehettek.
Milyen mértékben?
Még nem tudjuk,
de Mullen mesterkedik valamiben.
Ezt hogy érti?
Mert van egy Proteus nevű kormányprogram.
De korántsem az, aminek ő gondolja.
TITKOSÍTOTT PROTEUS
A feliratot fordította: Kiss Hajnalka